钦定古今图书集成/明伦汇编/氏族典/第105卷 > 《廖用贤尚友录》 > 裴伯茂
## 钦定古今图书集成/明伦汇编/氏族典/第105卷 > 《廖用贤尚友录》 > 裴伯茂

按《魏书裴伯茂传》：“伯茂，河东人，司空中郎叔义第二
子。少有风望，学涉群书，文藻富赡。释褐奉朝请。大将
军京兆王继西讨，引为铠曹参军，南讨绛蜀陈双炽，
为行台长孙承业行台郎中。承业还京师，留伯茂仍
知行台事。以平薛凤贤等赏平阳伯。再迁散骑常侍，
典起居注。大昌初，为中书侍郎。永熙中，出帝兄子广”
平王赞，盛选宾僚，以伯茂为文学。后加中军大将军。
伯茂好饮酒，颐涉疏傲，因内宴侮慢殿中尚书、章武
王景哲。景哲遂申启，称“伯茂弃其本列，与监同行，以
梨击桉傍，污冠服，禁庭之内，令人挈衣。”诏付所司，后
竟无坐。伯茂先出。后其伯仲规与兄景融别居，景融
贫窘，伯茂了无赈恤，殆同行路，世以此贬薄之。卒年
三十九。